โฟกัส ‘วัดประยุรวงศาวาสฯ’ อีกพุทธสถานแห่งพุทธศิลป์
พงษ์พรรณ บุญเลิศ
ชุมชนดั้งเดิมย่านเก่าหลายสถานที่ของกรุงเทพมหานคร นอกจากเป็นหมุดหมายเติมประสบการณ์ท่องเที่ยวได้อย่างมีสีสัน ไม่จำเจ บรรยากาศวันวานที่บอกเล่าผ่านวัฒนธรรมอาหาร อาคารบ้านเรือน งานฝีมือ หรือวัดวาอาราม สถานที่สำคัญ ๆ ยังเป็นบันทึกประวัติศาสตร์ที่มีมนต์เสน่ห์ มีชีวิตชีวา.... วัดประยุรวงศาวาสวรวิหาร หรือเรียกกันว่า "วัดรั้วเหล็ก" เป็นพระอารามหลวงชั้นโท ชนิดวรวิหาร ที่สมเด็จพระยา บรมมหาประยุรวงศ์ (ดิศ บุนนาค) เมื่อครั้งเป็นเจ้าพระยาคลังว่าที่กรมท่าและพระสมุหกลาโหม ได้อุทิศสวนกาแฟ สร้างเป็นวัดขึ้นเมื่อ พ.ศ. 2371 และได้ถวายเป็นอารามหลวง ในสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 และได้รับพระราชทานนามว่า "วัดประยุรวงศาวาสวรวิหาร" จนถึงปัจจุบันมีอายุ195 ปีซึ่งเปรียบเสมือนศูนย์รวมทางวัฒนธรรมของชาวไทย ย่านกะดีจีน ฝั่งธนบุรีที่ขึ้นชื่อเป็นชุมชนสาม ศาสนา สี่ความเชื่อซึ่งได้แก่ พุทธเถรวาท พุทธมหายาน คริสต์ และอิสลามซึ่งอยู่ร่วมกันนับแต่ครั้งสมัยกรุงธนบุรี ถือเป็น ย่านประวัติศาสตร์เก่าแก่ ในกรุงเทพมหานครสืบเนื่องจากงานสมโภชพระอาราม195 ปี เทศกาล งานวัดที่เพิ่งผ่านไป ในบรรยากาศเสน่ห์วันวานซึ่งมีสีสัน อาหารท้องถิ่น อัตลักษณ์ชุมชนกะดีจีน คลองสาน บรรยากาศชิงช้าม้าหมุน มหรสพการแสดง รวมถึงกิจกรรมด้านศาสนาฯลฯ ซึ่งหลายภาคส่วน ร่วมกันอนุรักษ์วัฒนธรรม วัดย่านธนบุรีแห่งนี้ยังเป็นแหล่งเรียนรู้สำคัญ เป็นวัดที่ องค์การศึกษา วิทยาศาสตร์และวัฒนธรรมแห่งสหประชาชาติ (ยูเนสโก) มอบรางวัลยอดเยี่ยมอันดับ 1 (Award of Excellence) ด้านการอนุรักษ์มรดกทางวัฒนธรรมในภูมิภาคเอเชียและแปซิฟิกแก่โครงการบูรณปฏิสังขรณ์พระบรมธาตุเจดีย์ และพรินทร์ปริยัติธรรมศาลาของวัดประยุรวงศาวาสวรวิหาร ทั้งนี้ชวนเข้าชมความงดงามพุทธศิลป์ ชมศิลปะประติมากรรมและสื่อผสม ศิลปะร่วมสมัยบางกอกอาร์ต เบียนนาเล่ 2022 ก่อนเทศกาลศิลปะฯ จะจบลง ชวนออกแบบเที่ยวชมชุมชนโดยรอบ ที่มา : พงษ์พรรณ บุญเลิศ. (18 มกราคม 2566). โฟกัส ‘วัดประยุรวงศาวาสฯ’ อีกพุทธสถานแห่งพุทธศิลป์. เดลินิวส์.1.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
วัดประยุรวงศาวาสวรวิหาร
แหล่งท่องเที่ยว